Επιπολασμός, επίγνωση, θεραπεία και έλεγχος της αρτηριακής υπέρτασης στον ηλικιωμένο πληθυσμό του Παλιουρίου
Creators: name: Τριανταφύλλου, Αρετή Γεωργίου
Publisher: name: Aristotle University of Thessaloniki
Year: 2006
Subjects: Αρτηριακή υπέρταση
Μελέτη χρονικής στιγμής
Επιπολασμός
Ηλικιωμένοι
Επιδημιολογική μελέτη
Arterila hypertension
Cross-sectional study
Prevalence
Elderly
Epidemiology

description: Σκοπός της μελέτης, που διεξήχθη από Μάρτιο έως Ιούνιο του 2006, ήταν να διερευνηθεί ο επιπολασμός, η επίγνωση, η λήψη θεραπευτικής αγωγής και ο αποτελεσματικός έλεγχος της αρτηριακής υπέρτασης καθώς και η συσχέτισή τους με κοινωνικοδημογραφικούς και άλλους παράγοντες κινδύνου, του συνόλου του πληθυσμού άνω των 65 ετών ενός ελληνικού χωριού. Από τους 191 ηλικιωμένους κατοίκους του χωριού Παλιουρίου, του νομού Χαλκιδικής οι 167 (απαντητικότητα 87,4%) εκτιμήθηκαν με τυποποιημένο ερωτηματολόγιο και κλινική εξέταση. Η αρτηριακή πίεση (ΑΠ) μετρήθηκε τρεις φορές σε δύο ξεχωριστές επισκέψεις, με τη βοήθεια ενός υδραργυρικού πιεσόμετρου και αφού είχε προηγηθεί ανάπαυση των ασθενών σε καθιστή θέση τουλάχιστον 5 λεπτά. Στην ανάλυση χρησιμοποιήθηκε ο μέσος όρος της ΑΠ των τριών μετρήσεων της δεύτερης επίσκεψης. Οι πληροφορίες του ιατρικού ιστορικού, των κοινωνικοδημογραφικών παραγόντων και το είδος της αντιυπερτασικής αγωγής καταγράφηκαν σε τυποποιημένο ερωτηματολόγιο. Ως αρτηριακή υπέρταση ορίστηκε η μέση συστολική αρτηριακή πίεση &gt;140 mmHg ή/και η μέση διαστολική αρτηριακή πίεση &gt;90 mmHg ή/και η λήψη αντιυπερτασικής αγωγής. Ο επιπολασμός της υπέρτασης ήταν 89%. Από τους 137 υπερτασικούς ασθενείς, 123 (89,8%) είχαν επίγνωση της νόσου τους, 122 (89,1%) έπαιρναν θεραπεία και 45 (32,8%) είχαν αρτηριακή πίεση κάτω από 140/90 mmHg. Ο επιπολασμός της αρτηριακής υπέρτασης ήταν σημαντικά υψηλότερος σε αυτούς που είχαν ιστορικό χρόνιας νεφρικής ανεπάρκειας, σακχαρώδη διαβήτη, καρδιακής νόσου ή δυσλιπιδαιμίας. Η επίγνωση και η θεραπεία της αρτηριακής υπέρτασης ήταν στατιστικά σημαντικά υψηλότερες σε αυτούς που μετρούσαν συχνότερα την αρτηριακή τους πίεση, είχαν ιστορικό καρδιακής ή άλλης χρόνιας νόσου, είχαν λιγότερα χρόνια εκπαίδευσης και έμεναν με το σύντροφο τους στο σπίτι. Δεν βρέθηκε στατιστικά σημαντική συσχέτιση μεταξύ των κοινωνικοδημογραφικών και λοιπών παραγόντων κινδύνου και του ελέγχου της αρτηριακής υπέρτασης. Από τους συμμετέχοντες το 89,7% είχε μετρήσει την ΑΠ τουλάχιστον μία φορά το τελευταίο τρίμηνο. Από τους ασθενείς που λάμβαναν αντιυπερτασική αγωγή το 29% έπαιρνε μόνο ένα φάρμακο, το 40,2% δύο φάρμακα και το 30,3% τουλάχιστον τρία διαφορετικά φάρμακα. Τα πιο συχνά συνταγογραφούμενα φάρμακα ήταν τα διουρητικά (65,6%) και μετά ακολουθούσαν οι ανταγωνιστές του μετατρεπτικού ενζύμου της αγγειοτασίνης (Α-ΜΕΑ) (46,7%). Τα αποτελέσματα της μελέτης αυτής δείχνουν ότι ο επιπολασμός της αρτηριακής υπέρτασης είναι ιδιαίτερα υψηλός στον ηλικιωμένο πληθυσμό του συγκεκριμένου χωριού. Παράλληλα ιδιαίτερα υψηλό είναι και το ποσοστό επίγνωσης της αρτηριακής υπέρτασης και λήψης αντιυπερτασικής θεραπείας. Παρά τo υψηλό ποσοστό επίγνωσης και λήψης θεραπείας, ο έλεγχος της αρτηριακής υπέρτασης είναι σχετικά χαμηλός (υψηλότερος ωστόσο από διεθνή βιβλιογραφικά δεδομένα), αναδεικνύοντας την ανάγκη του προσανατολισμού των υπηρεσιών υγείας της περιοχής για την πρόληψη και τον έλεγχο της υψηλής αρτηριακής πίεσης στους ηλικιωμένους
description: The objective of this study, which was carried out between March and June of 2006, was to investigate the prevalence, awareness, treatment and control of hypertension, as well as their relation to sociodemographic and risk factors in the total population aged &gt; 65 years of a Greek village. Of the 191 residents of Paliouri, prefecture Halkidiki, Greece, 167 agreed to be interviewed and examined (response rate 87.4%). Three blood pressure (BP) measurements in two separate visits were obtained by use of a standardized mercury sphygmomanometer after a 5-minute sitting rest. In the analysis only the average BP of the three measurements of the second clinic visit was used. Information on medical history, sociodemographic factors and use of antihypertensive medication was obtained by use of a standard questionnaire. Hypertension was defined as a mean systolic blood pressure &gt;140 mmHg and/or mean diastolic blood pressure &gt;90 mmHg, and/or current use of antihypertensive medication. The prevalence of hypertension was 89%. Of the 137 hypertensive patients, 123 (89.8%) were aware of their disease, 122 (89.1%) were being treated, and 45 (32.8%) had their hypertension controlled. The prevalence of hypertension was significantly higher in those with a history of chronic renal failure, diabetes mellitus, heart disease or dyslipidaimia. Awareness and treatment of hypertension were found to be significantly higher among those with a high frequency of blood pressure measurements, history of coronary or other chronic disease, lower education, and living with their spouse. No significant associations of control of hypertension to sociodemographic and other risk factors were found. 89.7% of the participants had had their BP measured in the previous trimester. 29% of the patients receiving antihypertensive drugs were taking only one drug, 40.2% two drugs and 30.3% at least three different drugs. The most prescribed drugs were diuretics (65.6%), followed by angiotensin-converting enzyme (ACE) inhibitors (46.7%). The results of this study indicate that hypertension is highly prevalent in the elderly population of this Greek village. Similarly high are also the awareness and treatment of hypertension. Despite the high rate of awareness and treatment, the rate of control is relatively low (although higher than other bibliographic data), indicating the need for an orientation of the local health system towards the prevention and control of high blood pressure of the elderly population.